

  **REPUBLIKA HRVATSKA**

![[Velika Kopanica]]() **BRODSKO – POSAVSKA ŽUPANIJA**

 **OPĆINA VELIKA KOPANICA**

 **Općinsko vijeće**

KLASA: 021-05/21-01/01

URBROJ: 2178/12-03-21-02

Velika Kopanica, 4. ožujka 2021. godine

**Z A P I S N I K**

**S 34. SJEDNICE OPĆINSKOG VIJEĆA**

**OPĆINE VELIKA KOPANICA**

Na 34. sjednici Općinskog vijeća Općine Velika Kopanica održanoj 4. ožujka 2021. godine u Općinskoj vijećnici, Vladimira Nazora 1, Velika Kopanica, bilo je nazočno 8 izabranih vijećnika od 13.

Nazočni vijećnici: Tomislav Jagić – predsjednik Vijeća, Šimo Kladarić – zamjenik Predsjednika Vijeća, Krunoslav Zdunić, Darko Relota, Miroslav Matić, Anamarija Vukovac, Mato Mikleušević, i Ivan Stojšić

Odsutni vijećnici: Željko Matić, Josip Glavačević, Zdenka Knežević, Ivan Antolović i Marina Jularić

Ostali prisutni: Ivan Meteš – općinski načelnik, Blaž Šokčević – zamjenik načelnika, Željko Butorac – komunalni redar, Marija Lolić – pročelnica.

Predsjednik Općinskog vijeća Općine Velika Kopanica (u daljnjem tekstu Predsjednik) – Tomislav Jagić, otvorio je sjednicu u 20,11 h i pozdravio sve prisutne te konstatirao kvorum.

Predsjednik predlaže sljedeći Dnevni red:

DNEVNI RED:

1. Verifikacija Zapisnika s 33. sjednice Općinskog vijeća Općine Velika Kopanica;
2. Prijedlog Statutarne odluke o izmjenama i dopunama Statuta Općine Velika Kopanica;
3. Izvješće o radu načelnika Općine Velika Kopanica za razdoblje srpanj – prosinac 2020. godine i Prijedlog Zaključka o prihvaćanju Izvješća;
4. Izvješće o obavljenom popisu dugotrajne imovine, sitnog inventara, potraživanja, novčanih sredstava Općine Velika Kopanica na dan 31.prosinac 2020.godine i Prijedlog Zaključka o prihvaćanju Izvješća;
5. Izvješće o primjeni agrotehničkih mjera za uređivanje i održavanje poljoprivrednih rudina na području Općine Velika Kopanica za 2020. godinu i Prijedlog Zaključka o prihvaćanju Izvješća;
6. Izvješće načelnika o provedbi Plana gospodarenja otpadom na području Općine Velika Kopanica za 2020. godinu i Prijedlog Zaključka o prihvaćanju Izvješća;
7. Izvješće o lokacijama i količinama odbačenog otpada te troškovima uklanjanja odbačenog otpada na području Općine Velika Kopanica u 2020. godini i Prijedlog Zaključka o prihvaćanju Izvješća;
8. Prijedlog Odluke o provedbi posebnih mjera sprječavanja odbacivanja otpada na području Općine Velika Kopanica u 2021. godini;
9. Odluka o stavljanju van snage Odluke o imenovanju Povjerenstva za administrativnu provjeru i ocjenjivanje programa i projekata javnog natječaja za financiranje javnih potreba u Općini Velika Kopanica;
10. Prijedlog Odluke o davanju koncesije za prikupljanje, odvoz i zbrinjavanje miješanog komunalnog otpada s područja Općine Velika Kopanica;
11. Prijedlog Odluke o nerazvrstanoj cesti;
12. Razno.

Nakon čitanja Dnevnog reda, Predsjednik isti daje na raspravu.

Nakon što nije bilo komentara i prijedloga ide na glasovanje. Dnevni red je prihvaćen s 8 glasova ZA.

**TOČKA 1: Verifikacija Zapisnika s 33. sjednice Općinskog vijeća Općine Velika Kopanica**

Predsjednik otvara 1. točku dnevnog reda i daje ju na raspravu.

Kako nema nikakvih komentara, pitanja i prijedloga, Predsjednik daje na glasovanje Zapisnik s 33. sjednice Općinskog vijeća Općine Velika Kopanica

Zapisnik s 33. sjednice Općinskog vijeća Općine Velika Kopanica je javnim glasovanjem usvojen jednoglasno (8 glasova ZA).

**TOČKA 2: Prijedlog Statutarne odluke o izmjenama i dopunama Statuta Općine Velika Kopanica**

Predsjednik otvara 2. točku dnevnog reda i daje riječ pročelnici.

Pročelnica pozdravlja prisutne.

Objašnjava da je krajem 2020. godine ponovno izmijenjen Zakon o lokalnoj i područnoj (regionalnoj) samoupravi te da je Statut potrebno uskladiti s tim izmjenama.

Navodi da je najznačajnija izmjena ukidanje funkcije zamjenika načelnika za jedinice lokalne samouprave koje nemaju 10.000,00 stanovnika, kakva je i Općina Velika Kopanica. Uvodi se funkcija privremenog zamjenika u slučaju kada je Općinski načelnik onemogućen obavljati svoju dužnost zbog duže odsutnosti ili drugih razloga spriječenosti, kojeg načelnik bira iz reda članova Općinskog vijeća. Detaljnije se razrađuju odredbe koje se odnose na raspisivanje referenduma, sazivanja zbora građana te na pravo građana na podnošenje određenih prijedloga Općinskom vijeću i podnošenje peticije. Propisuje se donošenje odluke o financiranju nužnih rashoda i izdataka koje donosi Općinski načelnik. Propisuju se uvjeti za mogućnost održavanja sjednica Općinskog vijeća elektroničkim putem što će se uvrstiti u Poslovnik.

Kako nema nikakvih pitanja, komentara i/ili prijedloga, predsjednik daje na glasanje 2. točku dnevnog reda.

Statutarna odluka o izmjenama i dopunama Statuta Općine Velika Kopanica je javnim glasovanjem jednoglasno usvojena (8 glasova ZA).

**TOČKA 3: Izvješće o radu načelnika Općine Velika Kopanica za razdoblje srpanj – prosinac 2020. godine i Prijedlog Zaključka o prihvaćanju Izvješća**

Predsjednik otvara 3. točku dnevnog reda i daje riječ načelniku.

Načelnik pozdravlja prisutne.

Izlaže važnije projekte, mjere i aktivnosti u drugoj polovici 2020. godine, napominje da je djelovanje bilo ograničeno zbog pandemije Covida 19. Ističe demografske mjere – povećane naknade za rodilje i Program za poticanje rješavanje stambenog pitanja mladih obitelji na području Općine Velika Kopanica.

Zahvaljuje Vijećnicima na suradnji.

Kako nema nikakvih pitanja, komentara i/ili prijedloga, predsjednik daje na glasanje 3. točku dnevnog reda.

Izvješće o radu načelnika Općine Velika Kopanica za razdoblje srpanj – prosinac 2020. godine i Zaključak o prihvaćanju Izvješća su javnim glasovanjem jednoglasno usvojeni (8 glasova ZA).

**TOČKA 4:** **Izvješće o obavljenom popisu dugotrajne imovine, sitnog inventara, potraživanja, novčanih sredstava Općine Velika Kopanica na dan 31.prosinac 2020.godine i Prijedlog Zaključka o prihvaćanju Izvješća**

Predsjednik otvara 4. točku dnevnog reda i daje riječ pročelnici.

Pročelnica objašnjava da je riječ o obvezi Općine, da je Povjerenstvo za popis imovine izvršilo popis dugotrajne imovine, popisalo sav sitan inventar i auto gume, utvrdilo stanje računa, neplaćena potraživanja i nepodmirene obveze.

Kako nema nikakvih pitanja, komentara i/ili prijedloga, predsjednik daje na glasanje 4. točku dnevnog reda.

Izvješće o obavljenom popisu dugotrajne imovine, sitnog inventara, potraživanja, novčanih sredstava Općine Velika Kopanica na dan 31.prosinac 2020.godine i Zaključak o prihvaćanju Izvješća su javnim glasovanjem jednoglasno usvojeni (8 glasova ZA).

**TOČKA 5: Izvješće o primjeni agrotehničkih mjera za uređivanje i održavanje poljoprivrednih rudina na području Općine Velika Kopanica za 2020. godinu i Prijedlog Zaključka o prihvaćanju Izvješća**

Predsjednik otvara 5. točku dnevnog reda i daje riječ Željku Butorcu.

Željko Butorac navodi da se Izvješće donosi sukladno odredbama Zakona o poljoprivrednom zemljištu. Navodi koje su propisane agrotehničke mjera i mjere za održavanje poljoprivrednih rudina. Konstatira da su se agrotehničke mjere provodile, a za uređivanje i održavanje poljoprivrednih rudina da su uložena znatna financijska sredstva.

Kako nema nikakvih pitanja, komentara i/ili prijedloga, predsjednik daje na glasanje 5. točku dnevnog reda.

Izvješće o primjeni agrotehničkih mjera za uređivanje i održavanje poljoprivrednih rudina na području Općine Velika Kopanica za 2020. godinu i Zaključak o prihvaćanju Izvješća su javnim glasovanjem jednoglasno usvojeni (8 glasova ZA).

**TOČKA 6: Izvješće načelnika o provedbi Plana gospodarenja otpadom na području Općine Velika Kopanica za 2020. godinu i Prijedlog Zaključka o prihvaćanju Izvješća**

Predsjednik otvara 6. točku dnevnog reda i daje riječ načelniku.

Načelnik objašnjava zakonske odredbe vezane uz donošenje Izvješća te sadržaj Izvješća. Ističe da je na području Općine odvezeno 55 t miješanog komunalnog otpada te saniranje divljih odlagališta otpada.

Kako nema nikakvih pitanja, komentara i/ili prijedloga, predsjednik daje na glasanje 6. točku dnevnog reda.

Izvješće načelnika o provedbi Plana gospodarenje otpadom na području Općine Velika Kopanica za 2020. godinu i Zaključak o prihvaćanju Izvješća su javnim glasovanjem jednoglasno usvojeni (8 glasova ZA).

**TOČKA 7: Izvješće o lokacijama i količinama odbačenog otpada te troškovima uklanjanja odbačenog otpada na području Općine Velika Kopanica u 2020. godini i Prijedlog Zaključka o prihvaćanju Izvješća**

Predsjednik otvara 7. točku dnevnog reda i daje riječ komunalnom redaru Željku Butorcu.

Željko Butorac navodi ilegalne lokacije otpada koje su u 2020. godini očišćene te ističe da je za tu namjenu utrošeno cca. 370.000,00 kn.

Kako nema nikakvih pitanja, komentara i/ili prijedloga, predsjednik daje na glasanje 7. točku dnevnog reda.

Izvješće o lokacijama i količinama odbačenog otpada te troškovima odbačenog otpada na području Općine Velika Kopanica u 2020. godini i Zaključak o prihvaćanja Izvješća su javnim glasovanjem jednoglasno usvojeni (8 glasova ZA).

**TOČKA 8: Prijedlog Odluke o provedbi posebnih mjera sprječavanja odbacivanja otpada na području Općine Velika Kopanica u 2021. godini**

Predsjednik otvara 8. točku dnevnog reda i daje riječ komunalnom redaru Željku Butorcu.

Željko Butorac objašnjava zakonsku osnovu za donošenje Odluke. Navodi lokacije na kojima će se provoditi posebne mjere sprječavanja odbacivanja otpada na području Općine.

Kako nema nikakvih pitanja, komentara i/ili prijedloga, predsjednik daje na glasanje 8. točku dnevnog reda.

Odluka o provedbi posebnih mjera sprječavanja odbacivanja otpada na području Općine Velika Kopanica u 2021. godini je javnim glasovanjem jednoglasno usvojena (8 glasova ZA).

**TOČKA 9: Odluka o stavljanju van snage Odluke o imenovanju Povjerenstva za administrativnu provjeru i ocjenjivanje programa i projekata javnog natječaja za financiranje javnih potreba u Općini Velika Kopanica**

Predsjednik otvara 9. točku dnevnog reda i daje riječ pročelnici.

Pročelnica objašnjava da se Odluka donosi iz praktičnih razloga. U povjerenstvo je imenovano 5 članova, jedan od članova više ne želi biti u povjerenstvu i teško je uskladiti rasporede 5 članova. Također navodi da je natječaj za dodjelu udruga transparentan i da da su rezultati uvijek javno objavljeni te da nije bilo nikakvih problema do sada.

Kako nema nikakvih pitanja, komentara i/ili prijedloga, predsjednik daje na glasanje 9. točku dnevnog reda.

Odluka o stavljanju van snage Odluke o imenovanju Povjerenstva za administrativnu provjeru i ocjenjivanje programa i projekata javnog natječaja za financiranje javnih potreba u Općini Velika Kopanica je javnim glasovanjem jednoglasno usvojena (8 glasova ZA).

**TOČKA 10: Prijedlog Odluke o davanju koncesije za prikupljanje, odvoz i zbrinjavanje miješanog komunalnog otpada s područja Općine Velika Kopanica**

Predsjednik otvara 10. točku dnevnog reda i daje riječ načelniku.

Načelnik navodi da je proveden postupka davanja koncesije, kriterij davanja koncesije je ekonomski najpovoljnija ponuda. Takvu ponudu je dao Runolist d.o.o., cijena fiksnog dijela iznosi 99 lipa +pdv, a cijena po pražnjenju iznosi 12 kn +pdv.

Vijećnik Mikleušević pita odnosi li se ta koncesija na odvojeno prikupljanje otpada.

Načelnik odgovara da se odnosi.

Vijećnik Kladarić navodi da je u samom nazivu prikupljanje, odvoz i zbrinjavanje miješanog komunalnog otpada pa mu nije jasno odnosi li se to i na sakupljanje odvojenog otpada, hoće li se morati posebno naplaćivati sakupljanje odvojenog otpada.

Predsjednik vijeća daje stanku od 10 minuta radi konzultacija s projektantom koji je provodio postupak dodjele koncesije da se razjasne sve nejasnoće.

Stanka

Nakon stanke, Predsjednik vijeća daje riječ načelniku.

Načelnik objašnjava da je koncesijom riješeno odvojeno prikupljanje otpada. Da se razdvojeni otpad prikuplja bez dodatne naplate, a da se plaća fiksni dio i miješani komunalni otpad po broju odvoženja.

Kako nema više pitanja, komentara i/ili prijedloga, predsjednik daje na glasanje 10. točku dnevnog reda.

Odluka o davanju koncesije za prikupljanje, odvoz i zbrinjavanje miješanog komunalnog otpada s područja Općine Velika Kopanica je javnim glasovanjem jednoglasno usvojena (8 glasova ZA).

**TOČKA 11: Prijedlog Odluke o nerazvrstanoj cesti**

Predsjednik otvara 11. točku dnevnog reda i daje riječ načelniku.

Načelnik navodi da je riječ Odluci o proglašenju komunalne infrastrukture javnim dobrom u općoj uporabi na području Općine Velika Kopanica. Čestica u ulici Krajić bi se parcelizirala na način se odcijepi put da svi mještani koji tamo žive imaju izlaz. A za ostatak čestice postoji interes da se otkupi od strane gospodarskog subjekta koji na taj način želi proširiti svoju proizvodnju.

Kako nema nikakvih pitanja, komentara i/ili prijedloga, predsjednik daje na glasanje 11. točku dnevnog reda.

Odluka o proglašenju komunalne infrastrukture javnim dobrom u općoj uporabi na području Općine Velika Kopanica je javnim glasovanjem jednoglasno usvojena (8 glasova ZA).

**TOČKA 12: Razno**

Predsjednik otvara 12. točku dnevnog reda i daje riječ načelniku.

Načelnik navodi da će se održati još jedna sjednica Općinskog vijeća prije raspuštanja i raspisivanja lokalnih izbora radi donošenja izvršenja proračuna za 2020. godinu; navodi da će biti i svečani dio sjednice za završetak uspješne suradnje te se zahvaljuje vijećnicima.

Izvještava vijećnike o trenutnim radovima u Općini.

Vijećnik Kladarić pita za projekt javne rasvjete u Beravcima. Načelnik odgovara da ima informaciju da je projekt predan radi ishođenja građevinske dozvole, a da je novac za realizaciju osiguran u proračunu HEPa za 2021. godinu.

Vijećnik Kladarić pita za asfaltiranje ćuprija i izlaze s lenija na cestu u Beravcima. Načelnik odgovara da je to u planu da se odradi, međutim ne zna kada, ovisit će o financijskim mogućnostima.

Kako nema više pitanja, komentara i/ili prijedloga, Predsjednik zaključuje sjednicu u 21:05h.

 Zapisničarka Predsjednik Općinskog vijeća

 **Marija Lolić, mag.soc. Tomislav Jagić, mag.ing.silv.**